laion/Wikipedia-Exotic huggingface dataset:
ვიქტორია (მარსის კრატერი)

კრატერი ვიქტორია (ლათ. Victoria) — დარტყმითი მეტეორიტული კრატერი პლანეტა მარსზე. მდებარეობს მარსის მერიდიანის პლატოს რაიონში. სახელი ეწოდა სეიშელის კუნძულების დედაქალაქ ვიქტორიასა და ხომალდ ვიქტორიის პატივსაცემად (დამტკიცებულ იქნა საერთაშორისო ასტრონომიული კავშირის მიერ 2008 წელს). 2006 წლის 26 სექტემბერს მარსმავალმა „ოპორტიუნიტიმ“ მიაღწია ვიქტორიას კრატერს. როვერი ვიქტორიასკენ დაიძრა და გზად სხვა, გაცილებით პატარა კრატერებს იკვლევდა. მანძილი კრატერამდე სადესანტო მოდულიდან დაახლოებით 7 კილომეტრია. 2007 წლის 11 სექტემბერს მან მიაღწია ე.წ. „იხვის ყურეს“ („Duck Bay“). 2007 წლის 13 სექტემბერს ოპორტიუნიტიმ გამოიკვლია კაბო ვერდე — კლდე ვიქტორია კრატერის კიდეზე. 2008 წლის 24 აგვისტოდან 28 აგვისტომდე როვერმა დატოვა კრატერი. ამდენი დრო დასჭირდა გადაადგილებას, რადგან მზის პანელების დაფარვის მტვრის გამო როვერს ენერგიასთან დაკავშირებული პრობლემები ჰქონდა, რაც საკმარისი არ იყო ისედაც დაბალი სიმძლავრის ძრავებისთვის. მარსის კრატერების სია საერთაშორისო ასტრონომიული კავშირი — Victoria Кратер Виктория на Марсе Фотографии NASA с описанием დაარქივებული 2016-03-04 საიტზე Wayback Machine. Сайт с подробным описанием кратера и его исследованиях ↑ https://web.archive.org/web/20160617075616/http://basementgeographer.com/victoria-crater-magellan-on-mars/
აგათარხიდესი (მთვარის კრატერი)

კრატერი აგათარხიდესი (ლათ. Agatharchides) — დარტყმითი მეტეორიტული კრატერი მთვარეზე. მდებარეობს მთვარის ხილული მხარეზე ქარიშხლების ოკეანის სამხრეთ ნაწილში. სახელი ეწოდა ძველი ბერძენი ისტორიკოსისა და გეოგრაფის აგათარხიდესის პატივსაცემად (დამტკიცებულ იქნა საერთაშორისო ასტრონომიული კავშირის მიერ 1935 წელს). კრატერი მდებარეობს სინოტივის ზღვასა და ღრუბლების ზღვას შორის. კრატერის ჩრდილო-დასავლეთით არის კრატერი გასენდი, სამხრეთით ლევის მცირე კრატერი და კრატერ ჰიპალუსის ნაშთები, სამხრეთ-აღმოსავლეთით კოენიგის მცირე კრატერი, აღმოსავლეთით დიდი ბულიალდის კრატერი, ჩრდილო-აღმოსავლეთში ლავით დატბორილი კრატერი ლუბინეცკი. კრატერის ცენტრის სელენოგრაფიული კოორდინატებია 19°51′S 31°07′W﻿ / ﻿19.85° ს. გ. 31.11° დ. გ.﻿ / -19.85; -31.11, დიამეტრი 52 კმ, სიღრმე 1,18 კმ. კრატერის ზვინული დაზიანების გამო მნიშვნელოვნად განსხვავდება სიმაღლეში, ზოგან მიმდებარე რელიეფის დონეზეა, ზოგან კი აღწევს 1110 მ სიმაღლეს. ყველაზე კარგად შემორჩენილია ზვინულის აღმოსავლეთი და დასავლეთ-სამხრეთ-დასავლეთი ნაწილები, ჩრდილოეთი ნაწილი მთლიანად დანგრეულია, სამხრეთი ძლიერ დაზიანებულია. ზვინულის დასავლეთ ნაწილს აქვს ორმაგი გარე ფერდობი, გაჭრილი ღრმა ხეობით. ზვინულის დასავლეთ ნაწილში ასევე არის პატარა კრატერი. ზვინულის სამხრეთ ნაწილს კვეთს რამდენიმე პარალელური ხეობა, რომელიც მიმართულია გიპალუსის კრატერისკენ. კრატერის თასის ფსკერი დატბორილია ლავით, მოფენილია მრავალი პატარა კრატერებით და გადაკვეთილია ღართა სისტემით. კრატერის მოცულობა არის დაახლოებით 1820 კმ³-ია. მთვარის კრატერების სია საერთაშორისო ასტრონომიული კავშირი — Agatharchides Цифровой фотографический атлас Луны. Снимки с борта Аполлона-16. Кратер Агатархид на карте LAC-93. Селенологическая карта окрестностей кратера. Описание кратера на сайте The Moon-Wiki. დაარქივებულია ორიგინალიდან — 2018-05-30. ციტირების თარიღი: 2024-02-09. Andersson, L.E., and E.A. Whitaker, NASA Catalogue of Lunar Nomenclature, NASA Reference Publication 1097, October 1982. ↑ Кратер Агатархид на карте LAC-93.. ციტირების თარიღი: 2019-12-02 ↑ Справочник Международного Астрономического Союза. ციტირების თარიღი: 2019-12-02 ↑ John E. Westfall’s Atlas of the Lunar Terminator, Cambridge Univ. Press (2000). ციტირების თარიღი: 2012-11-26
ემი პოლერი

ემი პოლერი (ინგლ. Amy Poehler, დ. 16 სექტემბერი, 1971) − ამერიკელი ქალი მსახიობი და კომიკოსი. 2001 წელს პოლერი NBC-ის სკეჩ-კომედიურ შოუს Saturday Night Live შეუერთდა. პოლერმა შოუ 34-ე სეზონის შუაში დატოვა, რათა სერიალში, პარკები და რეკრეაცია, ლესლი ნოუპის როლი შეესრულებინა. შოუ 2015 წელს დასრულდა. 2015 წელს ტელევიზიაში შეტანილი წვლილისთვის პოლერი ჰოლივუდის დიდების ხეივანში შეიყვანეს. 2012 წელს ტელეკრიტიკოსთა არჩევანის ჯილდო მიიღო კომედიურ ტელესერიალში შესრულებული საუკეთესო ქალი მსახიობის კატეგორიაში. 2014 წელს პოლერმა ოქროს გლობუსის ჯილდო დაიმსახურა ტელემიუზიკლში ან კომედიურ ტელესერიალში შესრულებული საუკეთესო ქალი მსახიობის კატეგორიაში. 2016 წელს ტინა ფეისთან ერთად პრაიმტაიმის ემის ჯილდო მიიღო ტელესერიალების გამორჩეული მოწვეული მსახიობის კატეგორიაში. Poehler, Amy (2014). Yes Please. Dey Street. ISBN 978-0062268341.  ემი პოლერი კინოფილმების ინტერნეტ-მონაცემთა ბაზაში ემი პოლერი — AllMovie ემი პოლერი TCM-ის კინოფილმების მონაცემთა ბაზაში ↑ Amy Poehler Biography: Theater Actress, Comedian, Film Actress, Television Actress (1971–). FYI / A&E Networks. ციტირების თარიღი: March 2, 2013 Note: Some sources give Burlington, Massachusetts, where she was raised.
კუნძულების ზღვა

კუნძულების ზღვა (ლათ. Mare Insularum) — მთვარის ზღვა, რომელიც მდებარეობს მთვარის ხილულ მხარეს, წვიმების ზღვის სამხრეთით. მის აღმოსავლეთით მდებარეობს კრატერი კოპერნიკი, დასავლეთით — კრატერი კეპლერი. ზღვის აუზი ჩამოყალიბდა ადრე იმბრიულ პერიოდში და დატბორა ლავით გვიან იმბრიულ პერიოდში. ობიექტის სელენოგრაფიული კოორდინატებია 7°30′N 30°54′W﻿ / ﻿7.5° ჩ. გ. 30.9° დ. გ.﻿ / 7.5; -30.9, დიამეტრი 511.93 კმ. 1976 წელს კუნძულების ზღვის სახელწოდება დამტკიცებულ იქნა საერთაშორისო ასტრონომიული კავშირის მიერ. საერთაშორისო ასტრონომიული კავშირი — Mare Insularum. Mare Insularum The Full Moon Atlasდაარქივებული 2012-03-11 საიტზე Wayback Machine.
აგრიპა (ასტრონომი)

აგრიპა (ბერძ. Αγρίππας ο Βιθύνιος) — ძველი ბერძენი ასტრონომი, რომელიც ცხოვრობდა ჩვენს წელთაღრიცხვამდე I საუკუნეში. მისი ერთადერთი ხსენება ეხება 92 წელს გაკეთებულ დაკვირვებებს. პტოლემე „ალმაგესტში“ (VII, 3) აღნიშნავს, რომ დომიციანის მეფობის მეთორმეტე წელს, ბიზანტიური მეტროსის თვის მეშვიდე დღეს, აგრიპამ დააკვირდა პლეადების ვარსკვლავური გროვის დაფარვას მთვარის ყველაზე სამხრეთით. აგრიპას დაკვირვების მიზანი ალბათ ჰიპარქეს მიერ აღმოჩენილი ბუნიობის მოლოდინის შემოწმება იყო. მთვარის ერთ-ერთ კრატერს, რომელიც მდებარეობს ორთქლის ზღვაში, მის პატივსაცემად ეწოდა აგრიპა. Колчинский И.Г., Корсунь А.А., Родригес М.Г. Астрономы.Биографический справочник. — Киев: Наукова думка, 1977. ↑ «Αγρίππας δ' εν Βιθυνία τηρήσας αναγράφει, ότι τω ιβ΄ έτει Δομετιανού κατ' αυτούς Μητρώου ζ΄ νυκτός ώρας γ΄ αρχούσης η σελήνη επεκάλυψε τω νοτίω κέρατι το επόμενον και νότιον μέρος της Πλειάδος.» (Αλμαγέστη, Ζ΄, 3)
ძამის ხეობის მონასტრები

ძამის ხეობის მონასტრები — ქარელის მუნიციპალიტეტში, მდინარე ძამის ხეობაში მდებარე ეკლესია-მონასტრების სია. ქარელი აბუხალო ბანა ბერმუხა გეთსიმანია ზემო შუანო კლდეკარი კოდმანი მუხილეთი მზოვრეთი ოპიზა ორთუბანი ორხევი საბერიო სათერძე სარკინეთი ტბეთი უდაბნო ფიჭვნარი ქარმელი ქართა ქვათეთრი ქვემო შუანო ქოზიფა ღართა ყინწვისი შატბერდი წიფლოვანი წყაროსთავი მაკალათია სერგი, ძამის ხეობა, თბილისი: საბჭოთა საქართველო, 1961. — გვ. 55. გუნია ირ., საქართველოს მონასტრები, ენციკლოპედიური ცნობარი, თბ., 2005 მარღიშვილი ს.,„ფრესკები აბუხალოს გამოქვაბულებიდან“, // ჟურ. ძეგლის მეგობარი, №. 68 თბილისი: საბჭოთა საქართველო, 1984 წელი. — გვ. 67-68 ურბნისისა და რუისის ეპარქია ძამას ხეობა – ადგილი, რომელიც ყველა ქართველმა უნდა გაიცნოს ძამას ხეობის შესახებ ძამის ხეობის ძეგლები ძამის ხეობა ↑ მზოვრეთის მამათა მონასტერი ↑ ორთუბნის დედათა მონასტერი ↑ სოფელ სარკინეთში კლდეში ნაშენი ეკლესია გაიხსნა ↑ ქოზიფას მამათა მონასტერი ↑ ყინწვისის მონასტერი
Radio-Activity

Radio-Activity (ქართ. რადიოაქტიურობა, ასევე ცნობილი გერმანული სათაურით Radio-Aktivität) — გერმანული ელექტრონული ჯგუფ Kraftwerk-ის კონცეპტუალური ალბომი, რომელიც გამოვიდა 1975 წელს. ისევე, როგორც სხვა ალბომებთან მიმართებაში, ჯგუფმა ამჯერად ჩაწერა ალბომის ორი ვერსია - გერმანულ და ინგლისურ ენებზე. ალბომის მთავარი თემაა რადიოაქტიურობა, რადიოტალღები და ყველაფერი, რაც დაკავშირებულია სიტყვასთან რადიო. ეს იყო ჯგუფის პირველი ალბომი, რომლის პროდიუსერებიც თავიდან ბოლომდე იყვნენ ჰიუტერი და შნაიდერი. დისკი ჩაიწერა სტუდიაში Kling Klang. ტექსტებზე მუშაობდა ემილ შულტი, რომელმაც აგრეთვე შექმნა შესანიშნავი ყდა - მასზე გამოსახული ძველებური რადიომიმღები. ეს იყო ჯგუფის პირველი ალბომი, რომელზეც გამოიყენებოდა ვაკო ორკესტრონი - სინთეზატორი, რომლითაც კეთდებოდა გუნდის, სიმებიანი ინსტრუმენტებისა და ორგანის ხმების იმიტაცია. აგრეთვე აქტიურად გამოიყენებოდა ვოკოდერიც. პირველად ჯგუფმა არ გამოიყენა არც ფლეიტა, არც ვიოლინო და არც გიტარა. ალბომის ყველაზე პოპულარილი სიმღერაა Radioactivity, რომელიც საფრანგეთში დიდი წარმატებით სარგებლობდა. Roland RE-201 Space Echo ARP Odyssey მუგის სინთეზატორი Farfisa Rhythm Unit 10 EMS Synthi A ოსცილოსკოპი ვაკო ორკესტრონი ინფორმაცია საიტზე Discogs ↑ Ankeny, Jason. (2011 [უკანასკნელი განახლება])Radio-Activity - Kraftwerk | AllMusic. allmusic.com. ციტირების თარიღი: 9 ივლისი 2011. ↑ Power, კრის. (2011 [უკანასკნელი განახლება])Kraftwerk - Radio-Activity: Remastered / Releases / Releases // Drowned In Sound. drownedinsound.com. დაარქივებულია ორიგინალიდან — 2019-03-06. ციტირების თარიღი: 9 ივლისი 2011. ↑ Snow, Mat (ნოემბერი, 2009). „Gut Vibrations“. Mojo. ლონდონი: Bauer Media Group (192): 110. ISSN 1351-0193. შეამოწმეთ თარიღის პარამეტრი |date=-ში (დახმარება) ↑ Cavanagh, David. Uncut Reviews: Kraftwerk - Reissues. Uncut. დაარქივებულია ორიგინალიდან — 2011-01-01. ციტირების თარიღი: ოქტომბერი 22, 2009. ↑ Ward, Ed. (2011 [უკანასკნელი განახლება])Kraftwerk: Radio-Activity : Music Reviews : Rolling Stone. web.archive.org. დაარქივებულია ორიგინალიდან — 2009-02-13. ციტირების თარიღი: 9 ივლისი 2011. ↑ "Kraftwerk - Tour de France Soundtracks" (გერმანულად). Austriancharts.at. Hung Medien. ↑ https://books.google.se/books?id=JroSCgAAQBAJ&pg=PT279&lpg=PT279&dq=kraftwerk+publikation+discografy&source=bl&ots=sao6xe7CUW&sig=gmVJ-6m9kWFINGza7Ds6zA-Q1d4&hl=sv&sa=X&sqi=2&ved=0ahUKEwiwoo-Q2KrOAhVCJpoKHQuMDYwQ6AEIHTAA#v=onepage&q=kraftwerk%20publikation%20discografy&f=false ↑ "Longplay-Chartverfolgung at Musicline" (გერმანულად). Musicline.de. Media Control. ↑ „Kraftwerk ალბომების და სიმღერების ისტორია ჩარტებში (Billboard 200)“. Billboard. ↑ Les Albums Or. infodisc.fr. SNEP. დაარქივებულია ორიგინალიდან — 18 October 2011. ციტირების თარიღი: 2011-08-31. ↑ French album certifications – Kraftwerk – Radio-Activity ფრანგულად. ეროვნული ხმისჩამწერი სინდიკატი.
ტანგენსების თეორემა

ტანგენსების თეორემა — ტრიგონომეტრიის თეორემა, რომელიც ამყარებს თანაფარდობას სამკუთხედის გვერდებსა და მათ პირდაპირ მდებარე კუთხეების ნახევარჯამისა და ნახევარსხვაობების ტანგენსებს შორის. სახელდობრ, თუ a და b სამკუთხედის გვერდების სიგრძეებია, ხოლო A, B — მოპირდაპირე კუთხეების სიდიდეები, მაშინ: a − b a + b = tan ⁡ 1 2 ( α − β ) tan ⁡ 1 2 ( α + β ) {\displaystyle {\frac {a-b}{a+b}}={\frac {\tan {\tfrac {1}{2}}(\alpha -\beta )}{\tan {\tfrac {1}{2}}(\alpha +\beta )}}} ტანგენსების თეორემა, რომელიც ისე ფართოდ ცნობილი არ არის, როგორც სინუსების თეორემა ან კოსინუსების თეორემა, სინუსების თეორემის ეკვივალენტურია და შეიძლება გამოყენებულ იქნას ნებისმიერ შემთხვევაში, როდესაც ცნობილია ორი გვერდი და მათი მიმდებარე კუთხე, ან ორი კუთხე და გვერდი. ტანგენსების თეორემის დასამტკიცებლად შეიძლება დავიწყოთ სინუსების თეორემით: a sin ⁡ α = b sin ⁡ β . {\displaystyle {\frac {a}{\sin \alpha }}={\frac {b}{\sin \beta }}.} ვთქვათ, რომ d = a sin ⁡ α = b sin ⁡ β {\displaystyle d={\frac {a}{\sin \alpha }}={\frac {b}{\sin \beta }}} ამიტომ a = d sin ⁡ α {\displaystyle a=d\sin \alpha \quad } და b = d sin ⁡ β . {\displaystyle \quad b=d\sin \beta .} აქედან გამომდინარეობს, რომ a − b a + b = d sin ⁡ α − d sin ⁡ β d sin ⁡ α + d sin ⁡ β = sin ⁡ α − sin ⁡ β sin ⁡ α + sin ⁡ β . {\displaystyle {\frac {a-b}{a+b}}={\frac {d\sin \alpha -d\sin \beta }{d\sin \alpha +d\sin \beta }}={\frac {\sin \alpha -\sin \beta }{\sin \alpha +\sin \beta }}.} ტრიგონომეტრიული იგივეობის გამოყენებით, ფუნქციის ჯამის გარდაქმნის ფორმულა კონკრეტულად სინუსებისთვის იქნება sin ⁡ α ± sin ⁡ β = 2 sin ⁡ 1 2 ( α ± β ) cos ⁡ 1 2 ( α ∓ β ) , {\displaystyle \sin \alpha \pm \sin \beta =2\sin {\tfrac {1}{2}}(\alpha \pm \beta )\,\cos {\tfrac {1}{2}}(\alpha \mp \beta ),} მივიღებთ a − b a + b = 2 sin ⁡ 1 2 ( α − β ) cos ⁡ 1 2 ( α + β ) 2 sin ⁡ 1 2 ( α + β ) cos ⁡ 1 2 ( α − β ) = sin ⁡ 1 2 ( α − β ) cos ⁡ 1 2 ( α − β ) / sin ⁡ 1 2 ( α + β ) cos ⁡ 1 2 ( α + β ) = tan ⁡ 1 2 ( α − β ) tan ⁡ 1 2 ( α + β ) . {\displaystyle {\frac {a-b}{a+b}}={\frac {2\sin {\tfrac {1}{2}}(\alpha -\beta )\,\cos {\tfrac {1}{2}}(\alpha +\beta )}{2\sin {\tfrac {1}{2}}(\alpha +\beta )\,\cos {\tfrac {1}{2}}(\alpha -\beta )}}={\frac {\sin {\tfrac {1}{2}}(\alpha -\beta )}{\cos {\tfrac {1}{2}}(\alpha -\beta )}}{\Bigg /}{\frac {\sin {\tfrac {1}{2}}(\alpha +\beta )}{\cos {\tfrac {1}{2}}(\alpha +\beta )}}={\frac {\tan {\tfrac {1}{2}}(\alpha -\beta )}{\tan {\tfrac {1}{2}}(\alpha +\beta )}}.} იგივეობის გამოყენების ალტერნატივად ორი სინუსის ჯამისთვის ან სხვაობისთვის შეიძლება გამოვიყენოთ: tan ⁡ 1 2 ( α ± β ) = sin ⁡ α ± sin ⁡ β cos ⁡ α + cos ⁡ β {\displaystyle \tan {\tfrac {1}{2}}(\alpha \pm \beta )={\frac {\sin \alpha \pm \sin \beta }{\cos \alpha +\cos \beta }}} ქართული საბჭოთა ენციკლოპედია, ტ. 9, თბ., 1985. — გვ. 652.
ჩინანტლა (მუნიციპალიტეტი)

ჩინანტლის მუნიციპალიტეტი (ესპ. Municipio de Chinantla) ― მუნიციპალიტეტი მექსიკის შტატ პუებლაში. 2015 წლის აღწერის მიხედვით, მუნიციპალიტეტის მოსახლეობა 2 221 ადამიანს შეადგენს. მუნიციპალიტეტის ფართობია 88.777 კმ². ↑ http://www.cuentame.inegi.org.mx/monografias/informacion/pue/territorio/div_municipal.aspx ↑ -. Enciclopedia de los Municipios de México. Instituto Nacional para el Federalismo y el Desarrollo Municipal. ციტირების თარიღი: January 4, 2010
დომინგო-არენასი (მუნიციპალიტეტი)

დომინგო-არენასის მუნიციპალიტეტი (ესპ. Municipio de Domingo Arenas) ― მუნიციპალიტეტი მექსიკის შტატ პუებლაში. 2015 წლის აღწერის მიხედვით, მუნიციპალიტეტის მოსახლეობა 7 421 ადამიანს შეადგენს. მუნიციპალიტეტის ფართობია 10.22 კმ². ↑ http://www.cuentame.inegi.org.mx/monografias/informacion/pue/territorio/div_municipal.aspx ↑ -. Enciclopedia de los Municipios de México. Instituto Nacional para el Federalismo y el Desarrollo Municipal. ციტირების თარიღი: January 4, 2010
ელოსოჩიტლანი (პუებლა)

ელოსოჩიტლანის მუნიციპალიტეტი (ესპ. Municipio de Eloxochitlán) ― მუნიციპალიტეტი მექსიკის შტატ პუებლაში. 2010 წლის აღწერის მიხედვით, მუნიციპალიტეტის მოსახლეობა 12 520 ადამიანს შეადგენს. მუნიციპალიტეტის ფართობია 99.67 კმ². ↑ http://www.cuentame.inegi.org.mx/monografias/informacion/pue/territorio/div_municipal.aspx ↑ -. Enciclopedia de los Municipios de México. Instituto Nacional para el Federalismo y el Desarrollo Municipal. ციტირების თარიღი: January 4, 2010
ეპატლანი

ეპატლანის მუნიციპალიტეტი (ესპ. Municipio de Epatlán) ― მუნიციპალიტეტი მექსიკის შტატ პუებლაში. 2010 წლის აღწერის მიხედვით, მუნიციპალიტეტის მოსახლეობა 4 879 ადამიანს შეადგენს. მუნიციპალიტეტის ფართობია 52.311 კმ². ↑ (unspecified title) — INEGI. <a href="https://wikidata.org/wiki/Track:Q27950119"></a><a href="https://wikidata.org/wiki/Track:Q795074"></a> ↑ -. Enciclopedia de los Municipios de México. Instituto Nacional para el Federalismo y el Desarrollo Municipal. ციტირების თარიღი: January 4, 2010
ესპერანსა (მუნიციპალიტეტი)

ესპერანსის მუნიციპალიტეტი (ესპ. Municipio de Esperanza) ― მუნიციპალიტეტი მექსიკის შტატ პუებლაში. 2020 წლის აღწერის მიხედვით, მუნიციპალიტეტის მოსახლეობა 14 776 ადამიანს შეადგენს. მუნიციპალიტეტის ფართობია 79.514 კმ². ↑ http://www.cuentame.inegi.org.mx/monografias/informacion/pue/territorio/div_municipal.aspx ↑ -. Enciclopedia de los Municipios de México. Instituto Nacional para el Federalismo y el Desarrollo Municipal. ციტირების თარიღი: January 4, 2010
ფრანსისკო-ს.-მენა

ფრანსისკო-ს.-მენის მუნიციპალიტეტი (ესპ. Municipio de Francisco Z. Mena) ― მუნიციპალიტეტი მექსიკის შტატ პუებლაში. 2020 წლის აღწერის მიხედვით, მუნიციპალიტეტის მოსახლეობა 17 824 ადამიანს შეადგენს. მუნიციპალიტეტის ფართობია 535.79 კმ². ↑ http://www.cuentame.inegi.org.mx/monografias/informacion/pue/territorio/div_municipal.aspx ↑ -. Enciclopedia de los Municipios de México. Instituto Nacional para el Federalismo y el Desarrollo Municipal. ციტირების თარიღი: January 4, 2010
ხენერალ-ფელიპე-ანხელესი

ხენერალ-ფელიპე-ანხელესის მუნიციპალიტეტი (ესპ. Municipio de General Felipe Ángeles) ― მუნიციპალიტეტი მექსიკის შტატ პუებლაში. 2015 წლის აღწერის მიხედვით, მუნიციპალიტეტის მოსახლეობა 20 511 ადამიანს შეადგენს. მუნიციპალიტეტის ფართობია 73.99 კმ². ↑ http://www.cuentame.inegi.org.mx/monografias/informacion/pue/territorio/div_municipal.aspx ↑ -. Enciclopedia de los Municipios de México. Instituto Nacional para el Federalismo y el Desarrollo Municipal. ციტირების თარიღი: January 4, 2010
ზაჰესი (სოფელი)

ზაჰესი — სოფელი საქართველოში, მცხეთის მუნიციპალიტეტში, საგურამოს თემში. 2014 წლის აღწერის მიხედვით სოფელში ცხოვრობს 205 ადამიანი (მათ შორის 105 კაცი და 100 ქალი). ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი 2016. ↑ 2014 წლის აღწერის მასალები ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები. დაარქივებულია ორიგინალიდან — 2013-09-19. ციტირების თარიღი: 2012-07-05.
მარს ვოლტა

მარს ვოლტა (ინგლ. The Mars Volta) — ამერიკული როკ ჯგუფი, რომელიც 2001 წელს დააარსეს სედრიკ ბიქსლერ ზავალამ, ომარ როდრიგეზ-ლოპესმა, ისაია ოუენსმა და ჯერემი მაიკლ ვორდმა. ჯგუფი უკრავდა პროგრესული როკის, ჯაზის, პანკ-როკის, ფსიქოდელიური როკისა და ლათინური მუსიკის ელემენტებით გაჯერებულ მუსიკას. იგი აგრეთვე ცნობილია ენერგიული კონცერტებითა და იმპროვიზაციებით, ისევე როგორც კონცეპტუალური ალბომებით. დაიშალა 2013 წლის იანვარში. მთავარი სტატია: მარს ვოლტას დისკოგრაფია. სტუდიური ალბომები De-Loused in the Comatorium (2003) Frances the Mute (2005) Amputechture (2006) The Bedlam in Goliath (2008) Octahedron (2009) Noctourniquet (2012) The Mars Volta (2022) ვიკისაწყობში არის გვერდი თემაზე: მარს ვოლტა ოფიციალური საიტი ომარ როდრიგეზის ოფიციალური საიტი
ახალქალაქის საერისთავო

ჯავახეთის (ახალქალაქის) საერისთავო წრმოიქმნა X ს-ის 60-იან წლებში, როდესაც ეგრის-აფხაზეთის მეფე ლეონმა (957-967) ეს მხარე შეიერთა და იქ თავისი ერისთავი დასვა. მის არსებობას ადასტურებს კუმურდოს ტაძრის წარწერები, რომლებიც ორ სხვადასხვა ერისთავს ასახელებენ. ჯავახეთის ერისთავები ამ დროიდან 1023 წ-მდე მარუშიანები უნდა ყოფილიყვნენ. XI-XIII სს-თა მთელ სიგრძეზე ჯავახეთის ერისთავები იყვნენ ჯერ თმოგველები, შემდგომ - თორელები. XII-XIII სს-ში თორელებს მამულები ჰქონდათ საკუთრივ თორში, ჯავახეთში, ქვემო და შიდა ქართლში. XIV ს-დან თორელებს ჯაყელები ავიწროებენ, ისინი ტოვებენ თორს და შიდა ქართლში სახლდებიან. მათი საგამგებლო მხარეები ჯაყელთა მიწებში ექცევა. დაახლოებით XIV ს-ის მეორე ნახევარში ჯავახეთის საერისთავომ არსებობა შეწყვიტა. საერისთავო ტერიტორია ჯაყელთა ხელში გადავიდა. ↑ nplg.gov.ge: ახალქალაქის ერისთავი
ბაწარაული

ბაწარაული — ხარისხიანი ხმლის ეპითეტი, რომელიც გამოიყენებოდა ფშაურ დიალექტში. ტერმინ „ბაწარაულის“ ქვეშ თანამედროვე იარაღის მოყვარულები და კოლექციონერები გულისხმობენ შენადუღ ჯავარდენის ფოლადს, ე. წ. დამასკურ ფოლადს, რომელიც მიიღება სხვადასხვა რკინის შოლტების, ფირფიტების ერთმანეთთან შეგრეხვით და შეჭედვით, რის შემდეგაც ასეთი ტექნოლოგიით ნამზადს ზედაპირზე ტალღოვანი ნაყში (ნახატი) ეტყობა. ჯერჯერობით არ არის დადგენილი ძველ დროში ნამდვილად ეძახდნენ თუ არა ბაწარაულს ამ სახეობის ფოლადს. იარაღის მოყვარულებსა და კოლექციონერებს შორის, შენადუღი ჯავარდების აღსანიშნავად ტერმინი „ბაწარაულის“ გავრცელება განაპირობა ვიზუალურმა ასოციაციამ, რადგან ზემოთხსენებული სამჭედლო შედუღების ხერხი ემსგავსება ბაწრის გრეხვის პროცესს. დღესდღეობით დადასტურებული ყველა ლიტერატურული წყარო „ბაწარაულს“ უწოდებს მაღალი ღირსების ხმალს და არა ფოლადს. მაგალითად ვაჟა-ფშაველა პოემაში „გოგოთურ და აფშინა“, აფშინას ხმალთან დაკავშირებით ასეთ ფრაზას ამბობს „აფშინას ბაწარაულის შუქი შორს გაიფინება“. ფშაურ ხალხურ პოეზიაშიც გვხდება ბაწარაული, როგორც მაღალი ღირსების ხმლის ეპითეტი: „კაცსა ვინ გასჭრის ოხრადა – აბაის ბაწარაული!“ და ა.შ. ჯერჯერობით ღიად რჩება საკითხი „ბაწარაული“ ნამდვილად აღნიშნავდა თუ არა შედუღების ხერხით დამზადებულ ფოლადსაც თუ მხოლოდ მაღალი ღირსების ხმლის ეპითეტი იყო. დვალიშვილი ლ., თბილისური ფოლადი და ელიარაშვილები. თბ. 2023, 256 გვ. Двалишвили Л.Б. Анализ грузинской традиционной терминологии, обозначающей булат и дамасскую сталь // Историческое оружиеведение. — 2023. — № 12. — С. 109 — 162.
ილია ჭავჭავაძის I შესახვევი

ილია ჭავჭავაძის I შესახვევი — ქუჩა თბილისში, ვაკის რაიონში (ვაკე); ილია ჭავჭავაძის გამზირიდან ვერის ხეობამდე. თავდაპირველად იყო ნიკოლოზ ყიფშიძის ქუჩის მონაკვეთი. 2003 წელს ნუგზარ საჯაიას სახელი დაერქვა. 2014 წელს ილია ჭავჭავაძის I შესახვევი ეწოდა. ნუგზარ საჯაიას ქუჩა ↑ ენციკლოპედია „თბილისი. ქუჩები, გამზირები, მოედნები“, თბ., 2008. — გვ. 160, ISBN 978-99928-20-35-3. ↑ ქ.თბილისში, ვაკის რაიონში, ნუგზარ საჯაიას ქუჩისთვის ილია ჭავჭავაძის გამზირის I შესახვევის სახელის მინიჭების შესახებ. თბილისის მუნიციპალიტეტის საკრებულო (22 დეკემბერი, 2014). ციტირების თარიღი: 10 თებერვალი, 2024
ნუგზარ საჯაიას ქუჩა

ნუგზარ საჯაიას ქუჩა — ქუჩა თბილისში, სამგორის რაიონში (საქჰიდროენერგომშენის დასახლება); გუმათჰესის ქუჩიდან ბესარიონ ჭიჭინაძის ქუჩამდე. ნავთლუღის II დასახლების VII ქუჩის I შესახვევს ნუგზარ საჯაიას სახელი ეწოდა 2014 წელს. მანამდე ნუგზარ საჯაიას სახელს ატარებდა ახლანდ. ილია ჭავჭავაძის I შესახვევი (ვაკე). აქვს 1 შესახვევი და 2 ჩიხი. ↑ 1.0 1.1 ქ.თბილისში, სამგორის რაიონში, ლევან რაზიკაშვილის ქუჩასთან მდებარე ქუჩისთვის, მასთან არსებული I შესახვევისთვის, I და II ჩიხებისთვის ნუგზარ საჯაიას სახელის მინიჭების შესახებ. თბილისის მუნიციპალიტეტის საკრებულო (22 დეკემბერი, 2014). ციტირების თარიღი: 10 თებერვალი, 2024 ↑ ქ.თბილისში, ვაკის რაიონში, ნუგზარ საჯაიას ქუჩისთვის ილია ჭავჭავაძის გამზირის I შესახვევის სახელის მინიჭების შესახებ. თბილისის მუნიციპალიტეტის საკრებულო (22 დეკემბერი, 2014). ციტირების თარიღი: 10 თებერვალი, 2024
ვახტანგ კიკაბიძის ქუჩა

ვახტანგ კიკაბიძის ქუჩა (უკრ. Вулиця Вахтанга Кікабідзе) — ქუჩა კიევში, სვიატოშინის რაიონში (სამხრეთი ბორშაჰივკა); ლევკო სიმირენკოს ქუჩიდან აკადემიკოს კოროლიოვის გამზირამდე. წარმოიქმნა XX საუკუნის 80-იანი წლების დასაწყისში. თავდაპირველად ეწოდებოდა ახალი (Нова) ქუჩა. 1981 წელს რუსი მწერლის, კიევის მკვიდრის — მიხეილ ბულგაკოვის სახელი მიენიჭა. 2024 წელს, დერუსიფიკაციისა და დეკომუნიზაციის პროგრამის ფარგლებში, ქუჩას სახელი გადაარქვეს და ქართველი მომღერლის პატივსაცემად ვახტანგ კიკაბიძის სახელი უწოდეს. ↑ 1.0 1.1 Вулиці міста Києва : офіційний довідник uk. Київська міська рада. ციტირების თარიღი: 10 თებერვალი, 2024 ↑ „В столице переименовали еще 10 городских объектов: вместо Булгакова улица Вахтанга Кикабидзе“. Антикор (რუსული). დაარქივებულია ორიგინალიდან — 2024-02-10. ციტირების თარიღი: 10 თებერვალი, 2024. შეამოწმეთ თარიღის პარამეტრი |access-date=-ში (დახმარება)
ალექსანდრე მიასნიკოვი

ალექსანდრე თედორეს ძე მიასნიკოვი (ნამდვილი გვარია მიასნიკიანი, ფსევდონიმი — მარტუნი, სომხ. Ալեքսանդր Ֆյոդորի Մյասնիկյան; დ. 28 იანვარი (9 თებერვალი), 1886, დონის ნახიჩევანი — გ. 22 მარტი, 1925, თბილისი, საქართველოს სსრ) — საბჭოთა სახელმწიფო და პარტიული მოღვაწე, ლიტერატორი. კომპარტიის წევრი (1906 წლიდან). ალექსანდრე მიასნიკოვი დაიბადა 1886 წელს დონის ნახიჩევანში. საშუალო განათლება მან ნახიჩევნის სომხურ სასულიერო სემინარიაში მიიღო, რომლის დამთავრების შემდეგ შევიდა ლაზარევის აღმოსავლეთის ენათა ინსტიტუტის მე-7 კლასში, მოსკოვში. 1906 წელს ლაზარევის ინსტიტუტის დამთავრების შემდეგ შევიდა მოსკოვის უნივერსიტეტის იურიდიულ ფაკულტეტზე. 1911 წელს დაამთავრა მოსკოვის უნივერსიტეტი. რევოლუციურ მოძრაობაში ჩართული იყო 1904 წლიდან. 1906 წელს დააპატიმრეს და გადაასახლეს. მუშაობდა ბაქოში. 1912-1914 წლებში იყო ნაფიცი მსაჯულის თანაშემწე. 1914 წლიდან იმყოფებოდა დასავლეთის ფრონტზე, სადაც რევოლუციურ პროპაგანდას ეწეოდა ჯარისკაცთა შორის. იყო რსდმპ (ბ) VI ყრილობის დელეგატი, სადაც გამოვიდა სიტყვით ფრონტზე მდგომარეობის შესახებ. 1917 წელს ფრონტის სარდალი იყო. 1919 წელს ბელორუსიის ცაკის თავმჯდომარე, ბელორუსიის კპ (ბ) ცენტრალური ბიუროს თავმჯდომარე, 1919-1921 წლებში რკპ (ბ) მოსკოვის კომიტეტის სამხედრო ორგანიზატორი, შემდეგ მდივანი. 1920 წელს ფრონტის პოლიტსამმართველოს უფროსი. 1921 წელს სომხეთის სსრ-ის სახკომსაბჭოს თავმჯდომარე და სამხედრო საქმეების სახელმწიფო კომისარი, ერთდროულად ამიერკავკასიის სფსრ-ის სახკომსაბჭოს თავმჯდომარის მოადგილე, რკპ (ბ) ცკ-ის კავკასიის ბიუროს წევრი. 1922 წლიდან ამიერკავკასიის სფსრ-ის სამოკავშირეო საბჭოს თავმჯდომარე. შემდეგ რკპ (ბ) ამიერკავკასიის სამხარეო კომიტეტის პირველი მდივანი. ერთდროულად გაზეთ „ზარია ვოსტოკას“ რედაქტორი, სსრკ რევოლუციური სამხარეო საბჭოს წევრი. სსრკ ცაკის წევრი. პარტიის XII-XIII ყრილობებზე აირჩიეს რკპ (ბ) ცკ-ის წევრობის კანდიდატად. დაიღუპა 1925 წლის 22 მარტს თბილისთან ახლოს მომხდარი ავიაკატასტროფის შედეგად. ასევე დაიღუპნენ მასთან ერთად ბორტზე მყოფი გ. ათარბეგოვი და ს. მოგილევსკიც. აქვს შრომები მარქსიზმ-ლენინიზმის თეორიის, რევოლუციური მოძრაობის ისტორიასა და სომხეთის ლიტერატურის საკითხებზე. ქართული საბჭოთა ენციკლოპედია, ტ. 6, თბ., 1983. — გვ. 676. გაზ. „კომუნისტი“, №66, 24 მარტი, 1925 ↑ 1.0 1.1 1.2 1.3 1.4 Հայկական սովետական հանրագիտարան — Երևան: 1981. — ტ. 7. — გვ. 646–647. <a href="https://wikidata.org/wiki/Track:Q1953"></a><a href="https://wikidata.org/wiki/Track:Q123625363"></a><a href="https://wikidata.org/wiki/Track:Q2657718"></a>